שיחה:משה בוצ'קו

message: רק ראש ישיבה. לא מוסברת חשיבותו אורי טל - שיחה 11:05, 19 בספטמבר 2010 (IST)

message: מדובר בראש ישיבה חדשן
שעשה תפנית מהציבור החרדי באירופה אל הדתי לאומי
היחיד שהעלה ישיבה מחוץ לארץ לישראל לא מסיבה של צרות אלא מאידיאולוגיה
מדובר בזקן ראשי ישיבות ההסדר
הציל מאות יהודים בזמן המלחמה ואחריה פעל לשיקומם
מהראשונים שהבינו את החשיבות של שילוב בין תורה לצבא
תפיסת החיים הייחודית שלו העמידה תלמידים רבים מחוץ לעולם הישיבות, ולמובילים ציבוריים בתחומי הרפואה והמשפט ועוד.
בשבוע הקרוב יתווספו נתונים לערך ותובן החשיבות האנציקלופדית של אדם זה.
replies: text: יש לו מספיק ספרים בשביל חשיבות גם בלי כל השאר. אני מסיר את התבנית. הלל • שיחה • י"א בתשרי ה'תשע"א • 11:11, 19 בספטמבר 2010 (IST)
replies: text: :ההגדרה לסופר מדברת על סיפורת, לא על ספרי דת אורי טל - שיחה 11:18, 19 בספטמבר 2010 (IST)
replies: text: ::על אחת כמה וכמה שספרי עיון נחשבים! הלל • שיחה • י"א בתשרי ה'תשע"א • 11:24, 19 בספטמבר 2010 (IST)
replies: text: :::אני מסכים איתך, אבל הקווים המנחים מדברים על סיפורת וספרי שירה, לא על ספרי עיון והגות או פרשנויות. גרגור סמסא - שיחה 11:28, 19 בספטמבר 2010 (IST)
replies: text: ::::אם ככה אולי לא נכתוב על ניוטון, שלא פרסם סיפורת ושירה, למיטב ידיעתי. --אלעזר - שיחה 11:30, 19 בספטמבר 2010 (IST)
replies: text: :::::הוא לא מופיע על תקן סופר וזו לא הייתה חשיבותו. אני התייחסתי לנימוק של כתיבת ספרים בלבד. גרגור סמסא - שיחה 11:31, 19 בספטמבר 2010 (IST)

text: ::::ראשית, אפשר ללמוד זאת בקל וחומר. שנית, הידיעה על פטירתו הופיעה בלא מעט אתרים , , , , מה שמלמד על חשיבותו. שלישית, באתר "כיפה" נכתב שהיה מרבניה הבכירים של הפזורה הצרפתית בארץ. הלל • שיחה • י"א בתשרי ה'תשע"א • 11:33, 19 בספטמבר 2010 (IST)
replies: text: :::::::תומך בחשיבות האנצ'. איני חושב שרב ששימש עשרות שנים כראש ישיבה שבמובן מסוים הוא הקים, העמיד תלמידים הרבה, ופרסם מספר ספרים זקוק לכל כך הרבה הסברים מדוע הוא ראוי לערך. בנוסף, הערך כתוב באריכות ומפרט מספר מאפיינים יחודיים לשיטתו, להגותו ולפועלו (כמה ישיבות "עלו" לארץ ישראל?). יחד עם זאת, אני מצטרף לקריאה לכתיבת קווים מנחים לערכי רבנים (אם כי גם בתחומים נוספים עדיין לא הושלמו קווים מנחים מעין אלו). דרך - שיחה 14:15, 19 בספטמבר 2010 (IST)
replies: text: ::::::::הטלת ספק בחשיבות הערך נובעת מאי הכרת האיש, משפחתו, ישיבתו ופועלו המתפרס על פני כמה דורות - בשווייץ ובישראל. גרש - שיחה 14:29, 19 בספטמבר 2010 (IST)
מצטרף לתומכי החשיבות , חשיבות ברורה היטב מגוף הערך , תבנית מיותרת לחלוטין מי-נהר - שיחה 04:21, 20 בספטמבר 2010 (IST)
replies: text: :::::::::ברור שמדובר באישיות הראויה לערך, ומן הראוי להטיל מגבלות על עצם הצבת סימן השאלה הזה. מחל - שיחה 22:41, 20 בספטמבר 2010 (IST)
replies: text: :::::::::: ידוע מאד בציבור הדתי. ‏עמיחי • שיחה  01:32, 24 בספטמבר 2010 (IST)
replies: text: :::::::::::מדובר באישיות הראויה לערך!Chanand - שיחה 13:26, 24 בספטמבר 2010 (IST)
replies: text: ::::::::::::מצטרף לקודמיי. בברכה, ינבושד • שיחה • ט"ז בתשרי ה'תשע"א.
replies: text: :::::::::::::מצטרף לקודמיי. נת- ה- - שיחה 21:43, 25 בספטמבר 2010 (IST)
thread_title:  חשיבות הערך 

message: דרך - שיחה 14:41, 19 בספטמבר 2010 (IST)
thread_title: מקורות נוספים

message: נראה לי שמכובד יותר להביא תמונות קצת יותר מוקדמות מאשר מגיל 93 בה הזקנה כבר אוכלת את האדם ותמונתו נאה פחות, הדבר נכון גם במקומות אחרים כמו בערך של הרב שמואל סלנט וכיו"ב... נא להביא תמונה אחרת במידה ואפשר, תודה מי-נהר - שיחה 04:23, 20 בספטמבר 2010 (IST)
replies: text: והלא כבר נאמר: והדרת פני זקן דרך - שיחה 04:24, 20 בספטמבר 2010 (IST)
replies: text: : איני מזלזל בפני זקן ח"ו ולא בזקנים כלל , ההיפך ותרומותי ותשומת ליבי למרחב הערכים של האישים יעיד על כך, והדרת פני זקן הוא קודם כל כלפי הפנים שאתה מראה אליו וכיצד שאדם מתייחס אליו ובכלל תמונה היא דבר מת ופנים זה דבר חי, "כמים הפנים לפנים כן לב האדם לאדם" מי-נהר - שיחה 04:32, 20 בספטמבר 2010 (IST)
replies: text: ::בהומור נאמר דרך - שיחה 05:18, 20 בספטמבר 2010 (IST)
ללא ספק הרב החשוב ביותר בפזורה הצרפתית בישראל, ראש הישיבה הראשונה במערב אירופה.
הבאתי תמונה הרבה יותר טובה.
אני לא יודע איך מעלים תמונה לויקיפדיה, אז העלתי אותו דרך אתר להעלאת תמונות, הקישור נמצא פה ואתם תוכלו להעלות את התמונה בעצמיכם: http://www.israup.net/images/c0459707816fa0703ebb8c7a4551c6dc.jpg

text: ראה כאן. בחר את הרשיון המתאים ומלא את שאר הפרטים. דרך - שיחה 10:43, 21 בספטמבר 2010 (IST)
ניסיתי להעלות בדרך הנ"ל אבל לא הצלחתי.
כל פעם הוא טוען שלא ציינתי את שם בעל זכויות היוצרים.
אין לתמונה זכויות יוצרים.
את התמונה לקחת מאתר ישיבת היכל אליהו.
התמונה כבר ללא בעלים.
אני אשמח אם מישהו אחר יוכל להעלות את התמונה במקומי.
יוסף אור - שיחה 11:46, 21 בספטמבר 2010 (IST)
הצלחתי להעלות את התמונה :-)
הכנסתי את התמונה הנ"ל במקום התמונה הקודמת. יוסף אור - שיחה 13:11, 21 בספטמבר 2010 (IST)

text: אתה צריך לספק אישור לכך שבעלי התמונה משחררים אותה כתמונה חופשית. אחרת היא תימחק. הלל • שיחה • י"ג בתשרי ה'תשע"א • 13:27, 21 בספטמבר 2010 (IST)
replies: text: :התמונה פורסמה באתר הישיבה כדי שכל מען דבעי יוכל להשתמש בה. מקסימום אני יעביר כמה שינויים בתמונה בפוטושופ ואני יהפוך לבעל התמונה (תמונה קצת שונה) יוסף אור - שיחה
replies: text: ::לא, זה לא הולך ככה. מישהו יצר את התמונה הזו - מישהו צילם, ואולי גם מישהו ערך. שני המישהוהים הללו צריכים לאשר שהם מרשים לכל אחד להשתמש בזה כרשותם, כולל הזכות לעבד בפוטושופ. סתם תמונה שמשתמשים בה באתר כלשהו, זה לא הופך אותה לחופשית. הלל • שיחה • י"ג בתשרי ה'תשע"א • 13:36, 21 בספטמבר 2010 (IST)
replies: text: :::איך אני אמור לדעת מי העלה את התמונה ? יוסף אור - שיחה
replies: text: ::::אתה צריך לשלוח דוא"ל לבעלי האתר, ולבקש מהם אישור מפורש, בכתב, לשחרור התמונה לשימוש חופשי. הלל • שיחה • י"ג בתשרי ה'תשע"א • 13:39, 21 בספטמבר 2010 (IST)
replies: text: ::::: אני בקרוב אקבל את האישור מיוצר האתר. איך זה בדיוק הולך? הוא צריך לשלוח לי במייל הודעה שבה הוא מאשר? אם הוא שלח, מה אני עושה עם ההודעה? מעתיק את ההודעה לאישור מבעל היוצר שבהעלאה?
replies: text: ::::::כן, הוא צריך לשלוח לך אישור במייל. ואתה צריך להעתיק את ההודעה למקום מיוחד בדף ההעלאה של ויקישיתוף. בעניין זה איני מתמצא היטב, אבל יהיו הרבה שישמחו לעזור לך. הלל • שיחה • י"ג בתשרי ה'תשע"א • 13:55, 21 בספטמבר 2010 (IST)
replies: text: :::::::תודה על ההסבר :-) בקרוב אני יעלה את התמונה עם אישור.
יוסף אור - שיחה 14:00, 21 בספטמבר 2010 (IST)
thread_title:  בקשת תמונה אחרת 

message: האם לדעתכם ניתן לשייכו לקט' רבני הציונות הדתית ? מי-נהר - שיחה 10:02, 21 בספטמבר 2010 (IST)
לדעתי ניתן לשייך אותו לרבני הציונות הדתית, וגם לראשי ישיבה ישראלים. הוא היה מוביל גדול של נושא הציונות, והוא היה ראש ישיבה בארץ למשך 24 שנה ו-30 שנה ראש ישיבה בחו"ל.
thread_title:  קטגוריות נוספות 

message: על פי המקובל בויקיפדיה, ערך מתחיל תמיד בשם הערך ללא תואר פרופסור או רב. משום מה בערכי הרבנים במיוחד יש נטיה להוסיף את התואר רב בתחילת הערך יותר מאשר בערכים אחרים.  אני לא מבינה מדוע בערכי רבנים יש לנהוג אחרת מאשר בערכי פרופסורים. הדיון בערך אמנון יצחק גם לימד אותי שהתואר רב יכול להיצמד לאיש גם אם אינו פוסק הלכה גדול. הורדתי את התואר רב כמילה ראשונה בערך, התואר נמצא בהמשך הערך ומשום מה משתמש:הללג שחזר אותי,  אני לא רוצה להיכנס למלחמות עריכה. אני מציעה שהללג ילמד את המקובל בויקיפדיה וישאל את הויקיפדים הותיקים איך  נהוג בויקיפדיה Hanay •  שיחה  10:28, 21 בספטמבר 2010 (IST)
replies: text: ההשוואה בין רב לפרופסור אינה תמיד נכונה, מבחינת הנוהג בלשון. מכל מקום עייני למשל ב:קטגוריה:ראשי ישיבות, וחפשי ערך אחד שאינו כולל את המילה "רב" בתחילת הערך. אי לכך המקום לפתוח בדיון כזה אינו בערך כאן אלא במזנון, מכיון שזהו שינוי נוהג כללי. אבל חשוב לפני כן להכיר דיונים קודמים. ראי למשל כאן וכאן. הלל • שיחה • י"ג בתשרי ה'תשע"א • 10:38, 21 בספטמבר 2010 (IST)
replies: text: :ועוד משהו בעניין ותק: התחלתי לערוך בוויקיפדיה לפני חמש שנים וחצי (ואף הייתי מפעיל מערכת, עד שיצאתי לחופשה ארוכה בעקבות נישואיי). דומני שזה מספיק ותק, יותר מרוב הוויקיפדים הפעילים כיום. הלל • שיחה • י"ג בתשרי ה'תשע"א • 10:40, 21 בספטמבר 2010 (IST)
replies: text: ::מה שראיתי בארכיון מחזק את מה שאני אמרתי. תסלח לי, אבל יש הבדל בין רב אשי שהתואר רב הוא חלק משמו לבין הרב משה בוצ'קו, במיוחד לאור העובדה שבתקופתנו זאת, לאור ירידת הדורות, יותר קל להיקרא רב מאשר פעם. ולגבי הותק שלך, אני מתנצלת, חשתי שאתה חדש Hanay •  שיחה  10:46, 21 בספטמבר 2010 (IST)
replies: text: :::עניין רב אשי הוא עניין אחר - השאלה מתי להוסיף את התואר בשם הערך גופו. וזה במקרים מיוחדים (מה שגילגמש כינה שם "רבנים עתיקים"). החלטת הפרלמנט הייתה שניתן לכתוב את המילה "רב" בכל מקום בערך, בהתאם לתחושתם הלשונית של הכותבים והעורכים. בפועל, התפתח נוהג ברור שלפיו אכן כותבים את התואר לפני שם הערך, משום שכך מוכר האדם (בשיח בין בני אדם, לא תמצאי אנשים שאומרים "משה בוצ'קו אמר כך וכך" (גם בתקשורת הכללית, למעט מקרים מיוחדים), אבל כן תמצאי אנשים שאומרים "מה אתה אומר על התיאוריה של ישראל קנוהל?"). לכן יש שוני בין תואר אקדמי לבין תואר רבני - בהתבסס על לשון בני אדם. אם ברצונך לעקור את הנוהג הזה, אל תתחילי כאן, אלא בדיון כללי. אישית, אני לא חושב שפתיחת דיון כזה תעזור במשהו מלבד עוד סיבה למסיבה. הלל • שיחה • י"ג בתשרי ה'תשע"א • 10:54, 21 בספטמבר 2010 (IST)
replies: text: ::::יש בעיה אחת בהגדרה שלך לעיל המונח "לשון בני אדם", מה שמקובל בקהילה אחת לא מקובל בקהילה אחרת. כדאי לזכור זאת כאשר מחליטים לפי קריטריון זה. זו אנציקלופדיה של כולם, חרדים, חילוניים, דתיים, אתאיסטים, ערכים על רבנים, ופרופסורים נועדו לכולם, לא מקובל עלי הכלל של העדפת רבנים על פרופסורים. Hanay •  שיחה  12:08, 21 בספטמבר 2010 (IST)
replies: text: :::::לשון בני אדם, כולל לצורך זה את כלל דוברי השפה העברית. ראי למשל בגוגל חדשות עובדיה יוסף בלי "הרב" - 19 תוצאות, רובן מכיון שיש קידומת אחרת, כמו "חכם" או "רבי". זאת לעומת "הרב עובדיה יוסף" - 132 תוצאות. הלל • שיחה • י"ג בתשרי ה'תשע"א • 12:22, 21 בספטמבר 2010 (IST)
replies: text: :::::::למיטב זיכרוני אכן מקובל להשתמש במילה "רב" בראש הערך. נרו יאיר • שיחה • ט"ז בתשרי ה'תשע"א • 13:33, 24 בספטמבר 2010 (IST)
replies: text: ::::::::ראו ויקיפדיה:תארים ודרגות, ובדף השיחה. הלל • שיחה • ט"ז בתשרי ה'תשע"א • 14:11, 24 בספטמבר 2010 (IST)

text: אם איני טועה, היתה בזמנו החלטה שלא להגביל את השימוש בתואר (ארכיון 5 של הפרלמנט או משהו באיזור). חג שמח, ינבושד • שיחה • ט"ז בתשרי ה'תשע"א.
replies: text: :אם היית רואה את הקישורים שהבאתי, הערתך הייתה מתייתרת. הלל • שיחה • ט"ז בתשרי ה'תשע"א • 16:31, 24 בספטמבר 2010 (IST)
thread_title:  הוספת המילה רב בתחילת הערך 

message: בס"ד
זכיתי לראות את הרב כשנתיים בישיבה.
כל תפילה הייתי חייב להביט אותו, על צורת השמחה וההתרגשות שהוא עונה אמן בסה"כ.
הרב אשכנזי העיד שהרב משה בוצ'קו ראוי להיות ממשיך של הרב קוק שיש ביניהם מכנים משותפים רבים.
כאשר הרב משה בוצ'קו החליט בשוויץ לחגוג את יום ירושלים, המון תלמידים חרדים בישיבה איימו להחרימה, על אף זאת הוא נלחם כאריה באמת שלו וקיים זאת ואכן תלמידים רבים עזבו. כאשר הוא החליט לעזוב ולעלות לארץ רבים מן התורמים וגם התורם הכי מרכזי הודיעו לו שאם יעלה הם יפסיקו את תרומתם, הוא לא התייאש ובטח ב-ה'. גם כאשר הגיע לארץ המדינה ואיגוד ישיבות ההסדר סירבו לצרף את הישיבה לישיבת הסדר בטענה שיש מספיק ישיבות, הוא לא ויתר ונלחם, כיוון שלדעתו בני ישיבות מחוייבים להתגייס לצה"ל ובסוף הוא ניצח והצליח. הרב בוצ'קו דואג לישיבה כאילו הם בניו הפרטיים, אני עד לכך שבפורים הוא שלח משלוח מנות לכל הישיבה.
זרקור נוסף שהיה בו מלבד האמת שלו זה מידת הענווה העצומה, הוא ביקש שלא להספידו. סיפור נוסף שהייתי עד לו : הרב אבינר העביר שיעור בישיבה וכמעט הגיע זמן תפילת ערבית וכידוע הרב היה מגיע עשר דקות לפני כדי להתכונן, כאשר הוא נכנס כולם עמדו לכבוד, הרב לא הבין מה קרה והביט לאחוריו לראות מי נכנס שכולם עומדים. סיפור נוסף הרב היה מגיע לישיבה לכל  שלוש התפילות ברגלו ולא היה מוכן שיסיעו אותו, דבר שהיה לו קשה במיוחד מפאת גילו, זה לקח לו בערך רבע שעה, היה מגיע לפני התפילה, היה מניח את מקלו מבחוץ לבית מדרש, כדי לא להפריע ברעש המקל ללומדים, ישר כאשר הגיע למקומו היה נוטל חומש פשוט ולומד. פעם אחת הוא הגיע לשערי הישיבה ולא היה מי שיפתח לו, השומר נעדר, הוא חזר לביתו כאילו כלום לא קרה, בנו החל לדאוג והלך לראות מה קרה, הוא אמר שאף אחד לא היה בפשטות, בלי כעס.
בברכה לספריו של בנו היה כותב: "רק כעת הבנתי שלא הבנתי כלום בפירושו של רש"י על התורה וכעת עלי להתחיל ללמוד מחדש עם פירושו של בני, משה"
ביום העצמאות הוא ואישתו היו הולכים עד לבית הכנסת מרחק של 25 דקות הליכה בשבילהם לבושים בהוד והדר והוא היה רוקד בשמחה על אותו יום קדוש.
נקודה נוספת בו הוא היחס לאישתו:פעם ראו אותו הולך לתחנת האוטובוס, תמו על כך שהרי הוא בן 90 ומעלה שאלוהו לפשר העניין והוא ענה:"אני הולך לקבל את פני אישתי היא באה מירושלים...". ביום נישואיהם השישים ו... הוא לקחה לקנות תכשיט, היא בחרה משהו פשוט, אך הוא סירב בטענה שזה זול מידי,והוא חייבה לקנות משהו יקר יותר. פעם ראו אותם עומדים עם שני סלים על הרצפה, הם התווכחו ביניהם מי ירים את הסלים...
אם כן הרב היה רב ציוני, הראשון אולי מבין כולם שייחס ליום זה חשיבות עצומה הוא דאג לקיים מסיבה ענקית בישיבה עם כל הורי התלמידים וכן ביום העצמאות. סיפור עלייתו לארץ סיפור ייחודי ביותר, ענוונותו ומידת האמת שבו עצומות, ועל כן חייב להשאיר את הערך הזה בויקיפדיה שאנשים יכירו ידעו, יש לרב אלפים של תלמידים, שילמדו ציונות מה היא.
יישר כוחכם!!
תודה מראש!!
נ.ב פשוט שבראש הערך חייב להופיע התואר "רב".
replies: text: שלום רב. כמה משתמשים בעלי זכות הצבעה (כולל עבדך הנאמן) תמכו בהשארת הערך, ולכן הוא לא יוכל להימחק ללא הצבעה של כלל הקהילה. תרשה לי בכל זאת להמליץ לך עבור העתיד: לא כדאי להאריך (אנשים לא יקראו) ודיוני החשיבות כאן אינם תלויים באנקדוטות או בהערכה סובייקטיבית. שים לב לסגנון נימוקי החשיבות למעלה. נרו יאיר • שיחה • י"ח בתשרי ה'תשע"א • 21:22, 26 בספטמבר 2010 (IST)
thread_title:  חשיבות רבה להשאיר את כבוד הרב  

message: בשבת בראשית, ציין ויגודה כי הרב היה מקבל כל אדם בלחיצת יד חמימה (כולל של נשים). דרך - שיחה 18:36, 3 באוקטובר 2010 (IST)
thread_title: מאמרו של מיכאל ויגודה במקור ראשון

message: לפי הפתיח נולד ב-13 באפריל. לפי התלת הערך עצמו הוא נולד במוצאי אחרון של פסח. באותה שנה, 13 באפריל התחיל בחצות ליל שביעי של פסח ונגמר בחצות ליל אחרון של פסח (שהוא כמובן בגולה יהיום השמיני של חג הפסח, יום למחרת שביעי של פסח). כלומר, אם נמיר את התאריך שבפתיח לתאריך עברי, נקבל כ"א כ"ב בניסן. ןאילו אם נמיר את התאריך העברי שבראש הערך עצמו לתאריך גריגוריאני, נקבל 14 ואולי בדוחק 15 באפריל. 
האם למישהו פתרונים? Biegel - שיחה 00:19, 30 בדצמבר 2021 (IST)
thread_title:  תאריך לידתו